*Denne erklæring vedrører “Oplysningsskema til forenklet erstatnings- og kompensationsmodel for minkvirksomheder med egenproduktion af minkskind i 2020 (den forenklede model, jf. §§ 4-14)”, Version 03.01.*

***Uafhængig revisors erklæring om aftalte arbejdshandlinger vedrørende oplysningsskema for minkvirksomheder (”den forenklede model”)***

Til Fødevarestyrelsen

**Formålet med denne erklæring om aftalte arbejdshandlinger og begrænsninger i anvendelse og distribution**

Formålet med denne erklæring er alene at assistere Fødevarestyrelsen med at fastslå, om det af [Minkavler ApS] udfyldte oplysningsskema til brug for behandlingen af sagen om erstatning og kompensation til virksomheden (herefter ”Oplysningsskemaet”) er udarbejdet i overensstemmelse med *Vejledning til ”Oplysningsskema til forenklet erstatnings- og kompensationsmodel” for minkvirksomheder med egenproduktion af mink i 2020 (“den forenklede model”), jf. §§ 4-14, Version 03.01* (herefter ”Vejledningen”), og erklæringen kan være uegnet til andet formål. Denne erklæring er alene tiltænkt [Minkavler ApS] og Fødevarestyrelsen og dennes rådgivere i forbindelse med behandling af sagen og må ikke anvendes af eller distribueres til andre parter.

**Ledelsens ansvar**

Ledelsen i [Minkavler ApS] har bekræftet, at de aftalte arbejdshandlinger, der er fastlagt af Fødevarestyrelsen, er passende til brug for opgaven.

Ledelsen er ansvarlig for Oplysningsskemaet.

**Revisors ansvar**

Vi har udført opgaven om aftalte arbejdshandlinger i overensstemmelse med den internationale standard om beslægtede opgaver (ISRS) 4400 (Revised) *Agreed-Upon Procedures Engagements* og yderligere krav ifølge dansk revisorlovgivningsamt *Revisorinstruks om afgivelse af erklæring om aftalte arbejdshandlinger vedrørende oplysningsskema for minkvirksomheder (”den forenklede model”), Version 03.01*. En opgave om aftalte arbejdshandlinger indebærer, at vi udfører de arbejdshandlinger, der er fastlagt af Fødevarestyrelsen, og rapporterer om observationerne, som er de faktiske resultater af de udførte aftalte arbejdshandlinger. Vi udtaler os ikke om egnetheden af de aftalte arbejdshandlinger.

Denne opgave om aftalte arbejdshandlinger er ikke en erklæringsopgave med sikkerhed. Vi afgiver derfor ikke en revisionskonklusion eller udtrykker anden form for konklusion med sikkerhed. Hvis vi havde udført yderligere arbejdshandlinger, kunne andre forhold være fundet og rapporteret.

*Professionel etik og kvalitetsstyring*

Vi har overholdt relevante bestemmelser i revisorloven og International Ethics Standards Board for Accountants’ internationale retningslinjer for revisors etiske adfærd (IESBA Code), herunder principper om integritet, objektivitet, professionel kompetence og fornøden omhu og uafhængighedskravene i IESBA Code.

Vores revisionsfirma anvender International Standard on Quality Management 1, ISQM 1, som kræver, at vi designer, implementerer og driver et kvalitetsstyringssystem, herunder politikker eller procedurer vedrørende overholdelse af etiske krav, faglige standarder og gældende lov og øvrig regulering.

**Arbejdshandlinger og observationer**

Vores arbejde har bestået i at udførede nedenfor beskrevne arbejdshandlinger, der er fastlagt af Fødevarestyrelsen, og som er aftalt med [Minkavler ApS] i aftalebrev indgået den [dato] vedrørende oplysningerne i Oplysningsskemaet.

|  |
| --- |
| **Fanen ”Basisoplysninger”** |
| **Ref.** | **Arbejdshandlinger** | **Observationer** |
| **Sektion 1: Generelle virksomhedsoplysninger (§§ 1 og 2)** |
| 1.1 | Vi har kontrolleret, hvorvidt svaret på, om ”*virksomheden er opstartet senest den 1. januar 2019 (selskaber hvis regnskabsår følger kalenderåret) eller den 30. juni 2019 (for selskaber med skævt regnskabsår) og har mindst et fuldt regnskabsår, der er afsluttet senest den 30. juni 2020*” kan dokumenteres via afholdte driftsomkostninger ifølge kontospecifikationer fra virksomhedens bogholderi. | [Vi fandt…] |
| 1.2 | Vi har gennemgået kontospecifikationer for eventuelle lejeomkostninger i 2019 og 2020 og kontrolleret, hvorvidt der er afholdt omkostninger til leje af minkhaller.*Den fulde adresse på eventuelt lejede minkhaller anføres under ”Observationer”.* |  |
| 1.3 | Vi har kontrolleret, hvorvidt oplysningerne om 1. regnskabsgrundlaget
2. revisorerklæring
3. dato for regnskabsårets afslutning

er i overensstemmelse med det anvendte regnskabsgrundlag. |  |
| 1.4 | Vi har kontrolleret, hvorvidt oplysningerne om1. Selskabsform
2. CVR-nr.

er i overensstemmelse med registreringerne på cvr.dk. |  |
| 1.5 | Vi har undersøgt, hvorvidt en eventuel revisorerklæring indeholder en modificeret konklusion eller omtale af væsentlig usikkerhed om fortsat drift. |   |
| 1.6 | *Handling 1.6 er kun relevant, såfremt der er svaret ”Ja” til ”Kan minkvirksomheden bekræfte, at minkvirksomheden ikke har fået pelset egne mink hos tredjemand”. I modsat fald anføres “N/A”.*1. Vi har påset, at der foreligger dokumentation for afregning med DAKA eller lignende virksomhed for bortskaffelse af døde mink.
2. Vi har, baseret på en gennemlæsning af kontospecifikationer for driftsomkostninger og andre eksterne omkostninger, påset, at der ikke er bogført fakturaer for pelsning af egne mink hos tredjemand.
 |  |
| **Sektion 2: Ikke-økonomiske oplysninger for 2020 (§§ 4-9)** |
| 2.1 | Vi har påset, at ledelsen har underskrevet en erklæring på tro- og love om antal fryserdyr fra 2020-produktionen, som svarer til antallet ifølge Oplysningsskemaet. |  |
| 2.2 | Såfremt ”*Kontrol af at det totale antal burpladser stemmer med burpladserne i anlægskartoteket*” er rødt eller gult, har vi indhentet dokumentation for den anførte redegørelse for årsagen til uoverensstemmelsen.*Typen af dokumentation anføres under “Observationer”, og såfremt uoverensstemmelsen helt eller delvist skyldes leje af minkhaller, anføres den fulde adresse på disse minkhaller ligeledes under ”Observationer”.* |  |
| 2.3 | Vi har foretaget fysisk kontrol af “*Samlet antal installerede burpladser, som var tilgængelige, umiddelbart forud for nedslagningen af mink i 2020*”. |  |
| 2.4 | Vi har afstemt oplysningerne om “*Tilladt produktion jf. gældende miljøgodkendelse(r) i 2020*” og “*Evt. yderligere tilladt produktion jf. gældende miljøgodkendelse(r) i 2020*” til virksomhedens miljøgodkendelse(r). |  |
| **Sektion 3: Økonomiske oplysninger for 2019 (§ 6) - resultatopgørelse** |
| 3.1 | Vi har afstemt beløbene i “*Total*”-kolonnen til regnskabsgrundlaget. I det omfang beløbene ikke fremgår af regnskabsgrundlaget, har vi afstemt beløbene til underliggende specifikationer og afstemt disse til regnskabsgrundlaget. |  |
| 3.2 | Vi har kontrolleret, at fordelingen mellem “*Direkte henførbart - Minkrelateret*”, ”*Direkte henførbart – Øvrig*” og “*Ikke-direkte henførbart*” er foretaget i overensstemmelse med principperne i Vejledningen. |  |
| 3.3 | Vi har indhentet en specifikation af “*Lønomkostninger*”, ”*Pelsningsomkostninger*” og ”*Salgsomkostninger*” og undersøgt, hvorvidt der indgår omkostninger, som ikke kan medtages, jf. Vejledningen. |  |
| 3.4 | I det omfang ”*Lønomkostninger*” omfatter omkostninger til arbejdsleje, har vi kontrolleret samtlige sådanne omkostninger til fakturaer. |  |
| 3.5 | Såfremt “*Difference mellem oplyst og beregnet EBIT*” udviser et beløb, som ikke kan antages blot at være udtryk for afrundingsdifferencer, har vi kontrolleret, at ”*Kommentarer til eventuel difference*” udgør en afstemning mellem EBIT ifølge det anvendte regnskabsgrundlag og det i oplysningsskemaet beregnede EBIT. |  |
| 3.6 | Vi har kontrolleret, hvorvidt ”*Beholdningsforskydninger relateret til dyr og skind*” indgår i ”*Øvrige omkostninger*” i Oplysningsskemaet. |  |
| 3.7 | Vi har kontrolleret, hvorvidt ”*Leasingydelser til aktiver som minkvirksomheden overtager den fulde ejendomsret til*” indgår i ”*Øvrige omkostninger*” i Oplysningsskemaet”. |  |
| 3.8 | Vi har kontrolleret, hvorvidt der for aktiver vedrørende ”*Leasingydelser til aktiver som minkvirksomheden overtager den fulde ejendomsret til*” er indgået skriftlige aftaler om at overtage den fulde ejendomsret senest den 31. marts 2024.*Såfremt der ikke at indgået sådanne aftaler, anføres de pågældende anlægsaktivers ”Aktiv ID nr.” fra fanen ”Anlægskartotek” under ”Observationer”.* |  |
| 3.9 | Såfremt der er anført ændringer til driftsomkostninger som følge af periodiseringsfejl i regnskabsgrundlaget, har vi indhentet en specifikation heraf og for samtlige beløb:1. sammenholdt beløbet med fakturaer eller anden ekstern dokumentation
2. efterregnet, at de anførte periodiseringsfejl er opgjort korrekt
3. påset via gennemgang af kontokort for de pågældende omkostningstyper, at der ikke i regnskabsgrundlaget er tilsvarende periodiseringsfejl med modsat fortegn i ”den modsatte ende” af regnskabsåret.
 |  |
|  | ***Handlingerne 3.10\* - 3.14\* udføres kun, såfremt regnskabsgrundlaget ikke indeholder en erklæring om revision eller udvidet gennemgang.*** *I modsat fald anføres “N/A”.* |  |
| 3.10\* | Vi har kontrolleret, hvorvidt “*Lønomkostninger” (ekskl. eventuel arbejdsleje)* kan afstemmes til underliggende dokumentation i form af udskrifter fra lønsystem, lønsedler eller eIndkomst.  |  |
| 3.11\* | Vi har kontrolleret, hvorvidt de beløb, der indgår i periodeafgrænsningsposter primo og ultimo ifølge regnskabsgrundlaget er opgjort korrekt. |  |
| 3.12\* | Vi har for 25 omkostningsposteringer bogført i måneden før første dag i regnskabsåret 2019 kontrolleret, hvorvidt disse er periodiseret korrekt.Stikprøven udvælges ud fra de omkostnings­konti, der i Oplysningsskemaet klassificeres som ”*Øvrige omkostninger*”. |  |
| 3.13\* | Vi har for 25 omkostningsposteringer bogført i måneden efter udløbet af regnskabsåret 2019 kontrolleret, hvorvidt disse er periodiseret korrekt.Stikprøven udvælges ud fra de omkostnings­konti, der i Oplysningsskemaet klassificeres som ”*Øvrige omkostninger*”. |  |
| 3.14\* | Vi har for de i alt 10 kredit-posteringer, som har de største bilagsnumre, og som er bogført på de konti, der indgår i “*Øvrige omkostninger*” i Oplysningsskemaet, kontrolleret forekomst og korrekt periodisering.I det omfang virksomheden anvender flere bilagsnummerserier, har vi kontrolleret 10 kredit-posteringer for hver bilagsnummerserie. |  |
| **Sektion 4: Oplysninger vedrørende salg af levende avlsdyr i 2019 (§ 11)** |
| 4.1 | Vi har afstemt ”*Antal solgte levende avlsdyr til mindst 199 kr. pr. stk., jf. § 11, stk. 4*” til fakturaer eller anden dokumentation og kontrolleret, at der kun er medtaget levende avlsdyr, som er solgt til mindst 199 kr. pr. stk. |  |
| 4.2 | Vi har afstemt ”*Samlet antal solgte levende avlsdyr i perioden 2015-2019 til mindst 199 kr. pr. stk.*” og ”*Samlet realiserede indtægt fra salg af levende avlsdyr i perioden 2015-2019 til mindst 199 kr. pr. stk.”* til fakturaer eller anden dokumentation og kontrolleret, at der kun er medtaget levende avlsdyr, som er solgt til mindst 199 kr. pr. stk. |  |
| **Sektion 5: Oplysninger vedrørende indtægter fra pelsning for tredjemand i 2019 (§ 12)** |
| 5.1 | Vi har afstemt “*Antal pelsede mink for tredjemand, 2019, jf. § 12*” til bilag eller anden ekstern dokumentation. |  |
| **Sektion 6: Anlægskartotek (§ 8) og rettighedshavere (§ 22)** |
| *Anlægskartotek* |
| 6.1 | Vi har foretaget kontrol af den fysiske tilstedeværelse af samtlige aktiver i anlægskartoteket i fanen *“Anlægskartotek”*.I det omfang der ved kontrollen er konstateret fejl, har vi påset, at disse er rettet i anlægskartoteket. |  |
| *Rettighedshavere* |
|  | *For handling 6.2 – 6.9 skal der ses bort fra eventuelle rettighedshavere til aktiver i fanen ”Anlægskartotek”, som har afgivet de i bekendtgørelse nr. 1195 af 27/09/2023 § 1 stk. 5-6 anførte erklæringer, jf. Vejledningen afsnit 8.1.* |  |
| 6.2 | *Handling 6.2 er kun relevant, såfremt virksomheden har ansøgt om forskud på erstatning og kompensation i henhold til**“Bekendtgørelse om minkvirksomheders ansøgning om erstatning og kompensation som følge af aflivning af og midlertidigt forbud mod hold af mink som følge af COVID-19 og om visse dele af erstatningen og kompensationen“. I modsat fald anføres “N/A”.*Vi har kontrolleret, at alle rettighedshavere ifølge det til brug for ovennævnte ansøgning udarbejdede skema 1 i “Minkvirksomhedens samtykkeerklæring” fremgår af fanen “*Rettighedshavere*”. |  |
| 6.3 | Vi har gennemgået en liste omfattende samtlige virksomhedens kendte, nuværende kreditorer med ledelsen og forespurgt om, hvorvidt kreditorerne har rettigheder over virksomhedens aktiver og påset, hvorvidt eventuelle rettigheder fremgår af fanen “*Rettighedshavere*”.*Opgørelsesdatoen for kreditorlisten anføres under “Observationer”.* |  |
| 6.4 | For kreditorer, som leverer maskiner, har vi for ubetalte fakturaer vedrørende maskinkøb kontrolleret, hvorvidt eventuelle ejendomsforbehold ifølge fakturaen eller købsaftalen fremgår af fanen “*Rettighedshavere*”.  |  |
| 6.5 | Vi har foretaget opslag i personbogen, bilbogen, tingbogen og andelsboligbogen og kontrolleret, at alle rettigheder registreret heri fremgår af fanen “*Rettighedshavere*”. |  |
| 6.6 | Vi har kontrolleret, at alle rettigheder i medfør af tinglysningslovens regler om tilbehørspant fremgår af fanen *“Rettighedshavere”*. |  |
| 6.7 | Vi har lavet skriftlige forespørgsler til alle virksomhedens finansielle kreditorer om hvilke rettigheder, de har i virksomhedens aktiver. |  |
| 6.8 | Vi har gennemlæst årsregnskabet for 2019 og det seneste årsregnskab for minkvirksomheden og kontrolleret, hvorvidt rettigheder omtalt heri fremgår af fanen “*Rettighedshavere*”. |  |
| 6.9 | Baseret på arbejdshandlingerne i sektion 6 har vi kontrolleret, hvorvidt svarene på spørgsmålene i fanen ”*Basisoplysninger*” under sektion 6: ”*Anlægskartotek (§ 8) og rettighedshavere (§ 22)*” er konsistente med observationerne af arbejdshandlingerne i sektion 6. |  |
| **Sektion 7: Oplysninger vedrørende indtægter fra erstatningsberettiget virksomhed efter den 1. januar 2021 (§ 21)** |
| 7.1 | Vi har kontrolleret fuldstændigheden af de oplyste indtægter fra erstatningsberettiget virksomhed efter den 1. januar 2021 ved at gennemgå indtægtskonti i bogføringen for perioden 1. januar 2021 til og med den anførte opgørelsesdato. |  |
| 13.2 | Vi har, baseret på vores forståelse af virksomheden, forespurgt ledelsen om, hvorvidt der har været indtægter fra erstatningsberettiget virksomhed efter den 1. januar 2021, der ikke er bogført. |  |

|  |
| --- |
| **Fanen ”Produktionsmængder”** |
| **Ref.** | **Arbejdshandlinger** | **Observationer** |

|  |  |  |
| --- | --- | --- |
| P1.1 | *Handling P1.1 er kun relevant, såfremt antallet af mink i 2019 opgøres ved brug af opgørelsesmetode 1. I modsat fald anføres “N/A”.*Vi har efterregnet og kontrolleret de i sektion 1.1 anførte mængder til regnskabsgrundlaget. |  |

|  |  |  |
| --- | --- | --- |
| P1.2 | *Handling P1.2 er kun relevant, såfremt antallet af mink i 2019 opgøres ved brug af opgørelsesmetode 2. I modsat fald anføres “N/A”.*Vi har efterregnet og kontrolleret ”*Antal producerede skind*”, ”*Antal solgte levende dyr*” og ”*Antal avlstæver*” til indleveringskvitteringer, pelsningskvitteringer, fakturaer på solgte dyr og indberettede avlstæver til Kopenhagen Fur eller anden dokumentation som anført i Vejledningen afsnit 6.1, punkt 2.*Typen af dokumentation anføres under ”Observationer”.* |  |

X-by, den XX. XXXX 20XX

**Revisionsfirma**

CVR-nr. XX XX XX XX

NN

statsautoriseret/registreret revisor

mnexxxxx